I næsten 40 år har denne historie trofast tjent de unge af sind -
- og tidens tand har ikke formået at gøre dens kærlige filosofi uaktuel.
Til alle jer, som trofast er vendt tilbage til den -
- og til de unge af sind er denne film tilegnet.
Hun er her ikke endnu, Toto. Gjorde hun dig ondt?
Hun prøvede på det. Kom, vi siger det til onkel Henry og tante Em.
Tante Em!
Ved du, hvad frk. Gulch gjorde ved Toto?
- Ikke nu. Vi tæller. - Men hun!
Ikke nu. Rugemaskinen strejker, og vi kan miste alle kyllingerne.
De stakler. Men frk. Gulch slog Toto med en rive -
- fordi han jager hendes hæslige, gamle kat hver dag.
70...
Det sker kun et par gange om ugen, og han kan slet ikke fange katten!
- Og nu siger hun, hun vil... - Dorothy, vi har travlt.
- Hvad siger den? - Gelinde.
- Du klemte min finger! - Så må du se at få den ud.
- Lige på min finger. - Når bare det ikke var dit hoved.
Zeke, hvad gør jeg? Bare fordi Toto jager...
Grisene skal ind.
Du bruger ikke hovedet. Du har vist ingen forstand.
- Jo da. - Så tag og brug den.
Hold dig fra frk. Gulch, så løber Toto ikke ind til hende -
- og du undgår balladen.
- Du gider bare ikke høre på mig. - Du har ikke halm i hovedet, vel?
Ind med dig, eller jeg bruger dig som sparegris.
Hør nu her, min tøs...
Lader du den gamle ko true dig? Hun er intet at være bange for.
- Du skal bare vise mod. - Jeg er ikke bange.
Jeg ville spytte hende i øjet, næste gang hun tager på vej.
Zeke!
Få mig op herfra! Hjælp!
- Er du i god behold? - Ja.
Jeg faldt ned, og Zeke...
Zeke, du er jo lige så bange som jeg.
Lader du en lille gris kujonere dig?
Står I bare og plaprer, mens arbejdet venter?
I tre ugidelige karle bliver snart fyret.
Jeg så dig ved den maskine, Hickory. Nu går I tilbage til vognen.
En skønne dag rejser de en statue af mig...
Du kan posere for den senere.
I kan ikke arbejde på tom mave. Tag nogle klejner. De er lige kogt.
- Dorothy faldt ned i... - Hun har intet at gøre der.
Giv så de grise mad, inden de dør af sult.
Tante Em, ved du, hvad frk. Gulch vil gøre med Toto?
Dorothy, tøjr din fantasi. Du bekymrer dig altid over intet.
Hjælp os nu og find et sted, hvor der ikke sker ulykker.
Et sted, hvor der ikke sker ulykker...
Tror du, der findes et sådant sted, Toto?
Det må der være.
Ikke et sted, man kan rejse til med skib eller tog.
Det ligger langt, langt borte...
...bag månen, oven over regnen...
Gemt bag regnbuens stråler
højt i sky
er et land som jeg hørte om
i min barndomsby
gemt bag regnbuens stråler
i det blå
bli'r din drøm hvis du har en drøm
det du håbed' på
jeg ønsker ved et stjerneskud
og drømmer mig helt langvejs ud
hvor alle sorger smelter væk
der vil du se mig glad og kæk
gemt bag regnbuens stråler
er en vej
himlens fugle kan finde
hvorfor så ikke jeg?
hvis himlens fugle finder vej
så højt til vejrs
hvorfor så ikke jeg?
- Hr. Gale? - Davs, frk. Gulch.
Jeg må tale med Dem og Deres kone om Dorothy.
- Hvad har Dorothy gjort? - Jeg er næsten lam efter det bid.
- Bed hun Dem? - Nej, hendes hund.
Nå, hun bed sin hund.
Nej!
Den hund er farlig. Jeg får sheriffen til at aflive den.
Det kan De ikke, det må De ikke!
Tante Em! Onkel Henry! Det får hun ikke lov til, vel?
Naturligvis ikke. Vel, Em?
Hører du? Toto vidste ikke, han gjorde noget galt.
Jeg burde straffes. Send mig i seng uden mad.
Hit med hunden, eller det koster jer gården. Bidske hunde er ulovlige.
Hvis hun nu holder ham i snor... Han er sød nok... mod søde folk.
Det afgør sheriffen. Her er hans ordre.
Medmindre De vil bryde loven.
Vi kan ikke bryde loven, Dorothy. Toto må væk.
Det var fornuftigt. Herned med den, så den ikke bider mig igen.
Nej, De får ikke lov at tage ham! Gå Deres vej! Jeg kan også bide!
Lede, gamle heks! I må ikke lade hende tage ham!
- Sæt ham ned i kurven, Henry. - God idé.
Nej, onkel Henry.
Almira Gulch, bare fordi De ejer det halve sogn, bestemmer De ikke alt!
I 23 år har jeg brændt efter at sige min mening, og nu...
Som kristen kvinde får jeg det ikke over mine læber.
Toto, min skat! Jeg fik dig tilbage!
Du kom tilbage. Hvor er jeg lykkelig, Toto.
De kommer tilbage efter dig lige om lidt.
Vi må væk. Vi må løbe hjemmefra!
PROFESSOR MARVEL HYLDET AF EUROPAS KONGEHUSE
LAD HAM SE DERES FREMTID I SIN KRYSTALKUGLE
OGSÅ JONGLØR OG TRYLLEKUNSTNER
Nå da, vi har nok fået besøg.
Og hvem er så du? Nej, du må intet sige.
Lad mig se... Du rejser i forklædning.
Nej, det passer ikke... Du skal besøge nogen.
Nej, helt forkert.
- Du er løbet hjemmefra. - Hvordan gættede De det?
Professor Marvel ved alt.
Hvorfor er du stukket af? Nej, du må intet sige.
De værdsætter dig ikke derhjemme.
Du vil se verden, de store byer, bjerge og have...
Man skulle tro, De kunne se ind i mig.
Toto, det er uhøfligt. Vi er ikke blevet budt.
Den er ham vel undt... Fra den ene hund til den anden.
Hvor kom vi til?
Må vi ikke rejse med Dem og se Europas kongehuse?
Kender du dem... Nå, du mener det der...
Jeg gør aldrig noget uden at spørge min krystalkugle til råds.
Kom, så skal du se.
Ja, værsgo, sæt dig her.
Det er den samme ægte, magiske, autentiske krystalkugle -
- som præsterne af Isis og Osiris brugte i Faraonernes Egypten -
- i hvilken Cleopatra først så Julius Cæsar og Markus Antonius.
Og så videre, og så videre...
Du må lukke øjnene et øjeblik -
- for at komme på bølgelængde med uendeligheden.
Vi kan ikke gøre det her uden...
...at række ud efter uendeligheden.
Nu må du åbne dem igen, så kigger vi i krystalkuglen.
Hvad ser jeg? Et hus med tremmestakit -
- og en lade med en vindfløj, der forestiller en løbende hest.
Det er vores gård!
Der står en kvinde. Hun har... en prikket kjole på.
- Hendes ansigt er furet. - Det er tante Em.
- Hendes navn er Emily. - Det stemmer. Hvad laver hun?
Det er svært at se... Jo, hun græder!
Nogen har lige såret hende og nær knust hendes hjerte.
Mig?
Det er en, hun elsker meget højt. Som hun har været meget sød imod -
- og plejet under sygdom.
Da jeg havde mæslinger, sad hun hele tiden hos mig.
- Hvad laver hun? - Hun... Hvad er nu det?
Hun lægger hånden på sit hjerte og falder om på sengen.
Nu er kuglen gået i sort.
Tror De, hun er alvorligt syg? Jeg må straks hjem igen!
- Jeg troede, du ville med mig? - Nej, jeg må hjem til hende.
Kom, Toto!
Farvel, professor Marvel, og tak for alt!
Vi må i ly, Sylvester. Det trækker op til uvejr.
En ordentlig tamp, som bønderne siger.
Jeg håber, staklen kommer godt hjem.
Slip hestene løs! Hvor er Hickory? Hickory!
Det er en hvirvelstorm!
Dorothy!
Ned i beskyttelsesrummet!
Henry, jeg kan ikke finde Dorothy!
Vi kan ikke lede efter hende nu. Skynd jer ned i kælderen!
Tante Em!
Tante Em! Onkel Henry!
Tante Em!
Vi er midt inde i cyklonen!
Frk. Gulch!
Toto, jeg har på fornemmelsen, vi ikke er i Kansas længere.
Vi må være oven over regnbuen.
Nu ved jeg, vi ikke er i Kansas.
Er du er en god heks eller en ond heks?
Jeg er slet ingen heks. Jeg er Dorothy Gale fra Kansas.
Er det så heksen?
Toto, han er min hund.
Jeg hørte, en ny heks var landet med sit hus oven på den fæle heks fra øst.
Og der er huset, og her er du -
- og der er de sørgelige rester af den fæle heks fra øst.
Så Tumlingerne vil vide, om du er en god eller ond heks.
Jeg har sagt, jeg er slet ingen heks. Hekse er gamle og grimme.
- Hvad var det? - Tumlingerne.
De ler, fordi jeg er en heks. Glinda, heksen fra nord.
Er du det?
Om forladelse, men jeg har aldrig hørt om en smuk heks før.
Kun onde hekse er grimme.
Tumlingerne er glade, fordi du har befriet dem for den fæle heks.
Men hvad er Tumlinger?
Småfolket her i Tumlingeland. Du er deres national-heltinde.
Alt er i orden. Kom bare frem og tak hende.
kom frem, kom frem så I kan blive set
og se det mirakel som lige er sket
hun faldt fra en sky hun var en komet
og Kansas er navnet på hendes planet
Kansas er navnet på hendes planet
hun bringer godt nyt helt uforudset
for hun faldt ned fra Kansas et mirakel er sket
mirakel var det ikke, der skete bare det:
orkanen gav et smæk vort hus fløj væk
og alle dørene sprang op i gennemtræk
jeg så en heks og hun var helt perpleks
hun fløj af sted på kosten for at skabe skræk
for uh, den heks var smadderfræk
huset fik et knæk og køkkenet sprang læk
det landed' på den fæle heks lige bag en tornehæk
det var skam en værre kattepine for den fæle heks
for huset fik et knæk og køkkenet sprang læk
det landed' på den fæle heks lige bag en tornehæk
det var skam en værre kattepine for den fæle heks
som blev helt perpleks og splatted' ud så sort som blæk
væk var den før så fæle heks
vi takker dig anstændig for du var så behændig
den død var helt nødvendig vi takker dig anstændig
hør vort budskab, hævnen er sød den fæle heks er nu endelig død
ding dong, den heks er død
ding dong, den fæle heks er død
nu har vi ingen nød stå roligt op til morgenrød
ding, dong den fæle heks er død
hun fór til et andet sted langt ned, langt ned, langt ned
af sted, luk munden op i sang med klokkespil til
ding, dong, nu får vi fred syng det op, syng det ned
den fæle heks er død
Som borgmester i Tumlinge By i det sogn i det land kaldet Oz
hilser jeg velkommen helt royalt
men først skal det bekræftes fuldt legalt
se kun om hun
er moralistisk, etisk sjæleligt og kropsligt
ubestrideligt, pålideligt forsvarligt, ufejlbarligt død
som læge står den sag mig klar, jeg hende grundigt gransket har
og hun er uophørligt død, udførligt, ubønhørligt død
i dag stiger friheden som en ørn for alle Tumlinger og deres børn
sig det, råb det ud med glød: den fæle heks er nu endelig død!
ding dong, den heks er død
ding dong, den fæle heks er død
nu har vi ingen nød stå roligt op til morgenrød
vågn op den fæle heks er død
hun fór til et andet sted langt ned, langt ned, langt ned
af sted, luk munden op i sang med klokkespil til
ding dong, nu får vi fred syng det op, syng det ned
vi får fred den fæle heks er død
vi kommer fra vor vuggesangklub, vuggesangklub, vuggesangklub
og på vegne af vor vuggesangklub
et hjerteligt velkommen til Tumlingland
vi kommer fra vort slikkepindlav, slikkepindlav, slikkepindlav
og på vegne af vort slikkepindlav
et hjerteligt velkommen til Tumlingland
velkommen her til Tumlingland
du tilhør' vor historie du er hist... hist... historie
vi hæderkroner nu dit navn
med en side
i vort folkesagn
- Jeg syntes, du sagde, hun var død. - Det var hendes søster fra øst.
Den fæle heks fra vest er endnu værre.
Hvem dræbte min søster, heksen fra øst? Var det dig?
Nej, det var et uheld. Det var ikke med vilje.
Jeg kan også forårsage uheld!
- Glemmer du ikke rubintøflerne? - Tøflerne... Jo, tøflerne!
De er væk! Hvad har du gjort? Hit med dem, eller jeg...
For sent. Der er de, og der bliver de.
Hit med dem. Kun jeg ved, hvordan de skal bruges.
Du behøver dem ikke. Hit med dem!
Hold godt fast på dem. Deres trolddomskraft må være stor.
- Du skal også tage dig i agt! - Pjat, du har ingen magt her.
Forsvind, før du også får et hus i hovedet.
Udmærket, jeg venter, til tiden er inde.
Og du, unge dame... Det er sandt, jeg intet kan gøre nu -
- men se, om du kan undgå mig!
Jeg skal nok få ram på dig! Og også din lille vovse!
Rejs jer bare, hun er væk!
Der sker intet, rejs jer.
Hvilken svovldunst! Desværre er den fæle heks fra vest nu din fjende.
Jo før du forlader Oz, des bedre vil du sove, lille ven.
Jeg vil gerne forlade Oz, men hvordan kommer jeg hjem?
- Den vej, jeg kom, er væk. - Sandt nok.
Den eneste, der kender svaret, er troldmanden fra Oz i egen person.
- Er han god eller ond? - Meget god, men også uransagelig.
Han bor i Smaragdbyen, langt væk. Har du taget din kost med?
- Nej, desværre ikke. - Så må du trave.
Tumlingerne følger dig trygt og sikkert til grænsen.
Og husk, hvis du bare et øjeblik tager rubintøflerne af -
- er du prisgivet den fæle heks fra vest.
- Hvordan begynder jeg rejsen? - Altid med begyndelsen...
Du skal bare følge de gule stens vej.
- Men hvad nu, hvis jeg... - Følg nu de gule stens vej.
Du milde, folk kommer og går så hurtigt her.
Følg nu de gule stens vej.
- Følg de gule stens vej. - Følg de gule stens vej.
Følg nu de gule stens vej
følg nu, følg nu, følg nu, følg nu følg nu de gule stens vej
følg nu de gule stens vej, følg nu de gule stens vej
du er på vej til en troldmand den mægtige troldmand fra Oz
et skjold mod vold er den kolos den troldmand fra Oz er til for os
for os, for os, for os, for os, for os
for han byder alskens ondskab trods
du er på vej til en troldmand den mægtige troldmand fra Oz
Følg de gule stens vej...
- Hvad vej går vi nu? - Med forlov, den vej er meget rar.
Hvem sagde det?
- Pjat, fugleskræmsler kan ikke tale. - Den vej er også behagelig.
Det er sært.
- Pegede han ikke den anden vej før? - Nu går folk jo begge veje.
Det var dig, der sagde noget, ikke?
- Kan du ikke beslutte dig? - Nej, det er netop problemet.
Jeg har ingen hjerne, kun strå.
- Hvordan kan du så tale? - Aner det ikke.
Men tomhjernede mennesker taler tit meget, ikke?
Jo, det har du vel ret i.
Men vi har ikke hilst på hinanden, vel?
Nej.
- Goddag. - Hvordan har du det?
- Fint, tak. - Jeg har det slet ikke godt.
Det er kedeligt at hænge her hele dagen med en pæl i ryggen.
Hvor ubehageligt. Kan du ikke komme ned?
- Nej. Ser du, jeg... - Nu skal jeg hjælpe dig.
Det er yderst elskværdigt.
- Jeg ved ikke, hvordan jeg... - Jeg er jo ikke kvik i pæren.
Men hvis du bøjer sømmet i ryggen, kan jeg måske glide af og...
- Nu tabte jeg noget igen. - Gør det ondt?
Nej, jeg samler det bare op og stopper det ind igen.
Mand, hvor er det godt at være fri!
- Skræmte jeg dig? - Nej. Jeg troede, du slog dig.
- Men jeg skræmte dig ikke? - Nej da.
Det regnede jeg heller ikke med.
Forsvind!
Se, jeg kan ikke engang skræmme en fugl.
De kommer og æder af min mark og griner ad mig.
Jeg er en fiasko, fordi jeg ingen hjerne har.
Hvad ville du gøre med en hjerne, hvis du havde en?
Hvis jeg havde en hjerne...
Jeg ku' bruge flere timer, tælle bækkens fiskestimer
beregne regnens vand
få mit hoved til at flække af de tanker, det sku' klække
hvis jeg havde lidt forstand
jeg ku' løse hver en gåde for alle folk med måde
berørt af tidens tand
med de tanker du ku' tænke, hvilken visdom du ku' skænke
hvis du havde lidt forstand
ja, jeg ku' sige dig
om der var ebbe eller flod
forklare ting jeg aldrig før forstod
og søge til problemets rod
ikke mere bare snakke som en anden pladdernakke
med hjertet sat i brand
jeg ku' synge skønne gloser, livet var en dans på roser
hvis jeg havde lidt forstand
Pragtfuldt!
Et fugleskræmsel i Kansas havde skræmt fuglene med det.
- Havde det? Hvor ligger Kansas? - Det er der, jeg bor.
Og jeg skal finde troldmanden for at få ham til at hjælpe mig hjem.
Skal du besøge en troldmand?
Vil han mon give mig lidt forstand, hvis jeg går med?
Aner det ikke. Men selv hvis han sagde nej, ville du ikke få det værre.
Men lad hellere være. En heks er sur på mig, og det kan blive farligt.
Jeg er ikke ræd for en heks. Jeg er ikke ræd for noget.
- Bortset fra en tændt tændstik. - Det er klart.
Men jeg ku' klare en hel æske fuld, hvis jeg fik en hjerne.
Jeg er ikke til besvær, for jeg spiser ikke noget.
Og jeg blander mig ikke i ledelsen, for jeg kan ikke tænke.
- Vil du ikke tage mig med? - Jo, selvfølgelig.
- Hurra, på vej til en troldmand! - Du begynder ikke alt for godt.
Jeg skal nok prøve. Det lover jeg.
Til Oz?
Vi er på vej til en troldmand, den mægtige troldmand fra Oz
et skjold mod vold er den kolos den troldmand fra Oz er til for os
for os, for os, for os, for os, for os
for han byder alskens ondskab trods
vi er på vej til en troldmand den mægtige troldmand fra Oz
Æbler!
Se!
- Av! - Hvad bilder du dig ind?
Vi har gået langt, og jeg var sulten og...
- Sagde du noget? - Hun var sulten.
Sæt, nogen kom hen og plukkede noget af dig?
Jeg glemmer hele tiden, jeg ikke er i Kansas.
Kom, Dorothy, de æbler bryder du dig ikke om.
- Påstår du, mine æbler fejler noget? - Nej, hun kan bare ikke lide orm.
Nu skal du se, hvordan man får æbler.
Hurra, det virkede! Tag bare for dig!
Det er jo en mand!
En mand lavet af blik!
Sagde du noget?
- Han sagde: "Olieka..." - Olie kan hvad?
Oliekande?
Her står den.
Hvor vil du smøres først?
Han sagde munden.
Og den anden side...
Mi... mi... mi...
Min sjæls salighed, jeg kan tale igen.
Smør mine arme, tak. Smør mine albuer.
- Gjorde det ondt? - Nej, det føles herligt.
- Jeg har holdt den økse i evigheder. - Hvordan er du dog endt sådan?
For et år siden var jeg ved at fælde det træ, da det begyndte at regne.
Og midt i et hug rustede jeg fast og har stået sådan lige siden.
- Du er helt perfekt nu. - Min hals, min hals...
Perfekt? Så prøv at slå på mit bryst.
Kom nu, slå på det!
- Smukt! Alle tiders ekko. - Det er tomt.
Blikkenslageren glemte at give mig et hjerte.
- Intet hjerte?! - Intet hjerte... helt hult.
Skønt en mand er hul herinde han burde sig besinde
men alt i mig slår klik
bar' fordi jeg ganske ærlig tror, jeg nok blev mere kærlig
hvis jeg blot et hjerte fik
jeg ku' lindre manges smerter og røre deres hjerter
med digte og musik
være ven med himlens spurve, styre Amors piles kurve
hvis jeg blot et hjerte fik
pardon, på en balkon
en stemme glad og fro
er det dig, min Romeo?
oh, hjertets glød, så sød
tænk at spille på sin charme og føle hjertevarme
i rollens romantik
jeg ku' holde på humøret, sætte hængelås på røret
hvis jeg blot et hjerte fik
- Går det godt nok? - Jeg er stadig lidt rusten.
Jamen dog... Det var flot.
Hør, vil du ikke med os til Smaragdbyen -
- så du kan bede troldmanden fra Oz om et hjerte?
- Hvis han nu ikke vil give mig et? - Det vil han... det skal han.
Vi har allerede gået så langt.
Kalder du det langt? Du er lige begyndt!
Hjælper I den lille dame, mine herrer? Hold jer fra hende!
Eller jeg bruger dig som fyld i en madras!
Og dig bruger jeg som bistade! Fugleskræmsel, skal vi spille bold?
Jeg er ikke bange for hende! Jeg får dig til Troldmanden -
- hjerne eller ej. Fyld i en madras!
Jeg hjælper dig også, hjerte eller ej.
Bistade! Hun kan bare lige prøve!
I er verdens bedste venner. Og det er underligt...
Jeg føler, jeg altid har kendt jer, men det har jeg ikke, vel?
Du var der ikke, da jeg blev udstoppet og syet sammen, vel?
Og jeg stod der og rustede i lang tid.
Jeg ville nu godt kunne huske det, men det er egentlig ligegyldigt.
- Vi kender hinanden nu, ikke? - Det stemmer.
Til Oz!
Jeg bryder mig ikke om den her skov.
Den er mørk og uhyggelig.
Ikke at jeg ved det, men jeg tror -
- den bliver mørkere, før den bliver lysere.
- Tror du, vi møder vilde dyr? - Det kan godt tænkes.
Dyr, der spiser halm?
Joh, men især løver og tigre og bjørne.
- Løver? - Tigre?
Og bjørne.
Løver og tigre og bjørne, men dog!
Op med poterne! Op med poterne!
Hvem vil først? Jeg kan godt klare jer samtidig, hvis I vil.
Jeg kan klare jer med den ene pote på ryggen.
Jeg kan klare jer på et ben. Jeg kan klare jer med lukkede øjne.
Nå, du truer mig med en økse?
Og du sniger dig bag på mig?
- Gå din vej og lad os være i fred. - Bange, hva'? Ræd, hva'?
Hvor længe kan du holde dig frisk i den dåse?
Rejs dig og slås, din blævrende skrotbunke!
- Kom bare an, din væltede høstak. - Nu bliver du personlig, løve.
- Ja, giv ham en lærestreg. - Hvorfor gør du det ikke selv?
Jeg kender ham dårligt nok.
Jeg skal komme efter dig, pivehoved!
- Fy, skam dig! - Hvad gjorde du nu det for?
- Jeg bed den ikke. - Men du prøvede.
Et er at overfalde en stråmand, men en lille hund...
Du behøvede ikke slå mig, vel?
- Har jeg næseblod? - Nej, selvfølgelig ikke.
Sikken du dog tager på vej.
Men når du overfalder dem, der er mindre...
- Du er jo bare en stor bangebuks! - Ja, jeg er en bangebuks.
Jeg ejer slet intet mod. Jeg skræmmer endog mig selv.
Se mine poser under øjnene. Jeg har ikke sovet i flere uger!
- Hvorfor tæller du ikke får? - Fordi jeg er bange for dem.
Det er synd. Tror du ikke, troldmanden også kan hjælpe ham?
Jo, hvorfor ikke? Hvad med at følges med os?
Troldmanden skal give ham et hjerte.
- Og ham en hjerne. - Og dig lidt mod.
Er I ikke flove over at følges med en bange løvemand?
- Det ville jeg være. - Nej, selvfølgelig ikke.
Det er forfærdeligt sødt af jer.
Mit liv har været helt utåleligt.
Det skal nok blive bedre nu. Troldmanden kan ordne alt.
Det har stået på så længe, at jeg hellere må fortælle jer om det.
Lad høre.
det er trist, ja, tro mig, søster, at være født en kryster
helt uden kraft og blod
men jeg var nok mere listig, uforfærdet, kæk og dristig
hvis jeg havde løvens mod
nægte det kan ikke nytte, jeg er som en mælkebøtte
og dog helt uden rod
- jeg var tapper som en skytte - jeg var kærlig og holdt bøtte
- og min snedighed ku' nytte - hvis den troldmand var en støtte
- for så får jeg en forstand - et hjerte
- et hjem - og mod
Nå, I forstår ikke en advarsel? Det er værst for jer selv!
Jeg kan lige så godt ordne jer først som sidst!
Når jeg får de rubintøfler, bliver min magt den største i Oz!
Og nu, små venner, noget med gift i, tror jeg.
Med gift i, men frydefuldt for øjet og lokkende i duften.
Valmuer...
Valmuer vil få dem til at sove.
Sov! Nu vil de sove!
Der er Smaragdbyen. Vi er der næsten, omsider!
Den er smuk, ikke? Præcis, som jeg regnede med.
Kun en prægtig troldmand bor sådan.
- Hvad venter vi på? - Ikke noget. Fart på!
Kom, vi løber!
- Kom nu! - Skynd jer!
Se!
Se, hvor prægtig den er! Smaragdbyen!
Hvad sker der? Hvad er det her for noget?
Jeg kan ikke løbe mere. Jeg er så søvnig.
- Kom, vi kan trække dig. - Nej, jeg må have et hvil.
Toto? Hvor er Toto?
Ikke nu! Vi er der næsten!
- Græd ikke, så ruster du igen! - En på øjet ville gøre godt.
- Ikke også du! - Vi burde bære Dorothy.
Jeg tror ikke, jeg kan, men vi kunne prøve.
- Se nu! Det er frygteligt. - Her, Bliktud, hjælp mig!
Frygteligt! Jeg kan ikke rokke hende! Det er hekseri, er det!
Det er den fæle heks! Hvad gør vi? Hjælp! Hjælp!
Det nytter ikke at råbe! Ingen hører dig! Hjælp! Hjælp!
Det sner!
- Nej, det gør ej! - Jo, det gør!
- Måske vil det hjælpe! - Nej, umuligt.
Jo, det gør! Dorothy, du er ved at vågne!
Underligt vejr i dag, hva'?
Se, han er rustet fast igen!
Kom med oliekanden, skynd dig!
- Han er rustet. - Skynd dig!
Fordømt! Fordømt! Nogen hjælper altid den pige!
Men jeg skal nok få ram på hende! Og ve den, der søger at standse mig!
Vi må væk! Se, Smaragdbyen er nærmere og flottere end før!
Ud af skoven, ud af mørket, væk fra nattens gys
træd ud i solen, ud i dagens lys
sæt nu din kurs mod det prægtigste sted
der kan findes på himmel og jord
hold fast i dit mod, hold fast i din glød og dit håb
gå op til den port og bed den åbne
Til Smaragdbyen, så hurtigt som lynet!
ud af skoven, ud af mørket, væk fra nattens gys
træd ud i solen, ud i dagens lys, gå op til den port og bed den
åbne
Hvem ringede på?
- Det gjorde vi! - Kan I ikke læse?
- Skiltet! - Hvilket skilt?
Der på døren! Så tydeligt som min næse!
KLOKKEN ER I UORDEN BANK VENLIGST PÅ
- Det var bedre. Hvad vil I så? - Vi vil tale med troldmanden.
Troldmanden?!
Ingen kan se Den store Oz. Ingen har set Den store Oz!
- Selv jeg har aldrig set ham! - Hvordan ved du så, han findes?
Fordi han...
I spilder min tid!
Jeg må tale med troldmanden.
- Heksen fra nord sendte mig. - Bevis det.
Hun har rubintøflerne på, som hun gav hende.
Ja, minsandten! Knæk mine knapper!
Hvorfor sagde I ikke det straks? Så har hesten jo en anden farve.
Droske! Droske! Lige noget for jer! Vi kører overalt i byen.
- Vil du køre os til troldmanden? - Troldmanden? Jeg kan ikke...
Jovist, men først til et lille sted, hvor I kan nette jer lidt.
Tusind tak! Vi har travet så langt, og vi føler os så...
Hvad er det for en hest? Sådan en har jeg aldrig set før.
Nej, for den er den eneste af sin art.
Det er den hest, der har en anden farve, som I hørte om.
Ha-ha-ha, ho-ho-ho, og så et par tralala'er
sådan ler vi dagen lang her i eventyrlandet Oz
bzz-bzz-bzz, tjip-tjip-tjip og så et par ladida'er
sådan lyder frøens sang her i eventyrlandet Oz
vi vågner kl. 12 til dagens dont
så en times frokost, det er os forundt, vældig sundt
ha-ha-ha, ho-ho-ho og så et par tralala'er
sådan ler vi dagen lang her i eventyrlandet Oz
klap-klap her, klap-klap der og så et par helt ny strå
sådan bli'r du ung og smuk her i eventyrlandet Oz
gnub-gnub her, gnub-gnub der klaret på et øje-blik
skik på dig, helt uden buk her i eventyrlandet Oz
vi kan give dig godt humør i vilden sky
kan I gøre min kjole lige så god som ny?
klip-klip her, klip-klip der, vi gi'r dig skarpe klør
uden at man selv gør et kuk her i eventyrlandet Oz
sådan ler vi dagen lang, der er skønt her i landet Oz
- Hvem er hun? - Heksen! Hun er fulgt efter os!
"Overgiv dig, Dorothy!"
- Hvem er Dorothy? - Det forklarer troldmanden!
- Hvad i alverden gør vi? - Skynder os hen til troldmanden!
Hov! Hov! Alt er fint! Hold så op!
Alt er i skønneste orden.
Den store og mægtige Oz har styr på det... håber jeg.
Gå bare hjem. Der er intet at være bange for.
Forsvind så! Gå så hjem... Gå hjem!
Med forlov, vi skal tale med troldmanden.
Ordren lyder: Ingen lukkes ind! Ingensinde og ingenlunde!
- Men det er meget vigtigt. - Og jeg er blevet permanentet.
- Ingensinde! Ingenlunde! - Men hun er Dorothy!
Heksens Dorothy?
Det gør en forskel.
Vent her, så skal jeg straks melde jer.
Hørte I det? Han melder os. Nu får jeg min hjerne.
- Jeg hører mit hjerte. - Jeg når hjem til spisetid.
Om en time er jeg skovens konge! Kongen længe leve!
Hvis jeg var drot her i skoven
ej dronning, hertug og prins
så gik jeg klædt her i skoven
i silke, ej bomuld, ej chintz
alle lød mit bud, uden nøl og smøl
med et vuf og et vuf og et kong'ligt brøl
et stamp af min hæl sa'e til træerne: knæl
til bjergene: suk til tyrene: buk
og alle spurve letted' flot
hvis jeg... hvis jeg
blot var drot
hver hare søgte læ for mig hvert egern faldt på knæ for mig
og min hales slag viste mit behag
i hver en undersåt
hvis jeg... hvis jeg
var drot
blot drot
monark i hele mit land
mo-mo-mo... nar...
i hele mit land
Hvis Deres Majestæt var drot, De frygted' ej stort og småt?
Ingenlunde! Ingensinde!
- End ej et næsehorn? - Blæsehorn!
- Hvad med en flodhest? - Den får en gang blodpest.
- En elefant? - Den klarer jeg elegant!
- En kæmpemammut? - Den får høre kongens skamtrut.
Hvordan? Med mit mod.
Hvad gør, at kongen kan stå fast? Hvad sikrer flaget i sin mast?
Hvad driver elefantens tand gennem diset dis og floders vand?
Hvad gør en vandmand til en mand? Mod!
Hvad gør en sfinks til et mirakel? Hvad tænder morgenrødens fakkel?
Hvad gør barbaren ganske bar? Hvem kommer sol i soleklar?
- Hvad har de, som jeg ikke har? - Mod!
Ja, det må I nok sige.
Gå hjem! Troldmanden siger: Gå jeres vej!
Gå vores vej?!
Så har vi travet den lange vej helt forgæves.
Og jeg var så lykkelig. Jeg troede, jeg var på vej hjem.
Græd ikke. Vi skal nok få dig ind til troldmanden.
Tante var så sød mod mig, men jeg værdsatte det ikke.
Jeg løb min vej og sårede hendes følelser.
Professor Marvel sagde, hun var syg.
Måske ligger hun for døden, og det er min skyld!
Jeg kan aldrig tilgive mig selv... aldrig, aldrig, aldrig.
Græd ikke. Jeg skal nok få dig ind til troldmanden.
Kom! Jeg havde selv en tante engang.
Et øjeblik, venner. Jeg har slet ikke lyst til at tale med troldmanden.
Jeg venter udenfor.
- Hvad er der? - Han er bare bange igen.
- Men han kan indgyde dig mod. - Jeg tør ikke bede ham om det.
- Så spørger vi på dine vegne. - Jeg vil hellere vente udenfor.
- Hvorfor? - Fordi jeg stadig er bange.
- Hvad skete der? - Nogen trak mig i halen.
Det var dig selv.
Kom så.
- Træd nærmere! - Sig til, når det er overstået.
Se nu der!
Jeg vil hjem!
Jeg er Oz! Den store og mægtige!
Hvem er I?
Med forlov, jeg er Dorothy...
...den lille og spage.
- Vi er kommet for at bede dig... - Stille!
Ih, du milde!
Den store og mægtige Oz ved, hvorfor I er kommet!
Træd nærmere, Bliktud!
Vover du at bede mig om et hjerte, hvaba?
Din klirrende, klaprende, klingende gang kedelflikkerskrot!
Ja... Ja, Deres Nåde.
Ser De, for noget siden kom vi gående ad de gule stens vej og...
Stille!
Og du, Fugleskræmsel, har den frækhed at bede om en hjerne!
Din bævrende balle af bøvet foder!
Ja, Deres Nåde... Excellence... Deres Troldærværdighed!
Så er det nok! Og du, Løve!
Nå?
De skulle skamme Dem. Skræmme en, der beder om hjælp!
Stille, din spirrevip!
Den veldædige Oz har tænkt sig at opfylde jeres ønsker!
Hvad var det? Hvad sagde han?
Men først må I gøre jer fortjent til det -
- gennem udførelsen af en yderst beskeden opgave.
Bring mig heksen fra vests kosteskaft!
Så bliver vi nødt til at dræbe hende først!
Bring mig hendes kosteskaft, og jeg opfylder jeres ønsker!
Gå så!
- Men sæt hun dræber os først? - Jeg sagde: Gå!
DEN FORHEKSEDE SKOV HEKSEBORGEN - 3 km
"Jeg ville vende om, hvis jeg var jer."
- Jeg tror, det spøger her. - Helt til grin. "Spøger"...vrøvl!
- Tror du ikke på spøgelser? - Nej, så...
Slog du dig?
Jeg tror på spøgelser, det gør jeg, gør jeg, gør jeg.
Jeg tror på spøgelser, det gør jeg, gør jeg, gør jeg!
Du tror på mere end det, inden jeg er færdig med dig!
Tag din hær og hent mig den pige og hendes hund!
Pyt med de andre, men hende vil jeg have levende!
I får intet besvær med dem.
Jeg har sendt et insekt i forvejen til at tage brodden af dem!
Pas især godt på rubintøflerne!
Flyv så! Flyv!
Hjælp! Hjælp!
- Hvad skete der? - De smed mine ben derhen.
- Og så smed de mit bryst derhen. - Ja, du ligger alle vegne.
- De tog sandelig pynten af dig. - Ingen snak! Vi må finde Dorothy!
Sikken en sød, lille hund!
Og du, lille ven... Hvilken uventet glæde!
Det er sødt af dig at besøge mig i min ensomhed.
Hvad gør I med min hund? Kom med ham!
Hver ting til sin tid, min lille, smukke.
Giv mig så min hund!
Med glæde, med glæde... når du giver mig de tøfler.
- Men det forbød den gode heks mig. - Udmærket! Kast den i floden!
Nej! De må få tøflerne, bare jeg får Toto igen!
Det var flinkt. Jeg vidste, du ville komme til fornuft.
Undskyld, det var ikke mig! Får jeg så min hund?
Nej! Jeg fæ! Jeg burde have husket det.
De tøfler kommer aldrig af, så længe du er i live.
Det bekymrer mig ikke. Det er måden, det sker på.
Det skal gøres med omtanke, ellers brydes trolddomskraften.
- Løb, Toto! Løb! - Fang den, dit fjols!
Løb, Toto! Løb!
Løb, Toto!
Han slap væk! Han slap væk!
Men det gør du ikke! Pokker tag dig og din hund!
Du har voldt mere besvær, end du er værd, men nu er det snart slut!
Se her! Så længe har du tilbage at leve!
Og det er ikke længe, min smukke!
Jeg kan ikke vente i al evighed på de tøfler!
Jeg er bange... Jeg er bange, tante! Bange!
Dorothy... Dorothy? Hvor er du?
Det er mig... tante Em. Vi leder efter dig. Hvor er du?
Jeg er her i Oz, tante Em! Låst inde i heksens borg!
Og jeg forsøger at komme hjem til dig.
Nej, tante Em, du må ikke gå! Jeg er bange! Kom tilbage!
"Tante Em, kom tilbage!" Jeg skal give dig tante Em!
Se, der er Toto! Hvor kommer han fra?
Er I slet ikke med? Han vil føre os til Dorothy.
Kom så, venner!
- Jeg håber, kræfterne holder. - Jeg håber, din hale holder.
Hvad er det? Hvad er det?
Den fæle heks' borg. Er Dorothy det uhyggelige sted?
Det gør ondt at tænke på det. Vi må befri hende.
Græd ikke. Vi har ikke oliekanden med, og du piver nok i forvejen.
Hvem er de?
- Jeg har en plan, der får os ind. - Han har en plan.
- Og du skal gå i spidsen. - Ja...
- Mig? - Ja, dig.
- Skal jeg befri hende? - Det stemmer.
Godt, jeg gør det for Dorothys skyld, fæl heks eller ej.
Vagter eller ej! Jeg flår dem i småstykker!
Måske koster det mig livet, men jeg går derind!
- Men der er ét, I to skal gøre. - Hvad er det?
Tale mig fra det.
- Næh-nej! - Vent nu lidt...
Jeg har en ny idé.
Synes du, det er høfligt bare at komme dumpende sådan?
Hvor går vi nu hen?
Den vej!
Vent! Vi må sikre os. Dorothy! Er du derinde? Det er os!
Ja, det er mig! Hun har låst mig inde!
Det er hende! Op med døren!
Skynd jer nu! Timeglasset er næsten løbet ud!
Flyt dig!
Toto! Løvemand! Jeg vidste, I ville komme!
Kom! Der er ingen tid at spilde!
Går I allerede? Ikke tale om!
Min lille fest skal først til at begynde nu!
Fanget som mus... rotter.
Nemlig. Stik dem ikke straks. De skal tænke lidt over det først.
Fang dem! Stands dem, I fæhoveder!
Fang dem! Fang dem!
Der er de! Nu har vi dem! Halvdelen løber den vej, og halvdelen den vej!
- Hvor løber vi nu hen? - Denne vej!
Frem og tilbage er lige langt, ud og ind, det er lige trangt!
I troede vist, I var smarte!
Den sidste, der ryger, hun ser de tre andre ryge først!
Og også din lille, lusede køter!
Hvad med lidt ild, Fugleskræmsel?
Jeg brænder! Jeg brænder!
Elendige møgunge! Se nu, hvad du har gjort! Jeg smelter!
Verden er af lave!
Hvem skulle tro, en sød lille pige kunne stække min herlige ondskab?
Pas på! Pas på! Jeg forsvinder!
- Hun er død. Du har dræbt hende. - Det var ikke med vilje.
På æresord. Der var jo ild i ham!
Hil dig, Dorothy! Den fæle heks er død!
- Kosten! Må vi få den? - Tag den endelig med jer.
Tusind tak!
Nu kan vi fortælle troldmanden, at den fæle heks er død.
Bedrager mine øjne mig? Hvorfor er I vendt tilbage?
Jo, vi gjorde, som De sagde.
Her er kosteskaftet fra den fæle heks fra vest.
Vi smeltede hende.
Nå, I aflivede hende? Yderst snarrådigt.
Ja. Indfri nu Deres løfte, så er De sød.
Ikke så forhastet!
Jeg må overveje sagen! Gå jeres vej og kom igen i morgen!
I morgen? Men jeg vil hjem nu!
Du har haft tid nok!
Gør nu ikke den store og mægtige Oz vred!
Jeg sagde: Kom igen i morgen!
Hvis De var så stor, holdt De Deres løfte!
Vover I at kritisere den store Oz, I utaknemlige skarn?
Pris jer lykkelige, at I må komme i morgen -
- og ikke først om tyve år!
Den store Oz har talt!
Lyt ikke til manden bag forhænget! Den store Oz har talt!
Hvem er du?
Jeg er den store og mægtige... troldmand i Oz.
Er du? Jeg tror dig ikke!
Desværre. Jeg er den eneste troldmand.
Din fidusmager!
Ja, helt rigtigt. Jeg er en fidusmager.
Du er en meget slem mand.
Nej, jeg er en meget god mand. Jeg er bare en ringe troldmand.
Hvad med Bliktuds hjerte? Og Løvemands mod?
Og Fugleskræmsels hjerne?
Enhver kan have en hjerne. En middelmådig kapacitet.
Det har hvert lille kræ, der kryber på jorden eller spræller i havet.
I mit hjemland har vi universiteter, kundskabens højborge -
- hvor folk lærer at tænke dybe tanker.
Med lige så lidt hjerne som du. Men de har noget, du ikke har.
Et diplom. Så med den mig givne myndighed -
- fra Universitatus comite artum et pluribus unum -
- tildeler jeg dig hermed æresgraden Tk.D.
- Tk. D? - Doktor i tænkologi.
Summen af to sider i en ligebenet trekant -
- er lig kvadratroden af den sidste side.
Oh, fryd! Oh, gammen! Jeg har en hjerne!
- Hvordan kan jeg takke dig? - Det kan du ikke. Og du, min ven...
Du tror fejlagtigt, at fordi du undviger faren, har du intet mod.
Du forveksler mod med visdom.
I mit hjemland har vi mænd, der kaldes helte.
En gang om året lufter de deres tapperhed i en parade gennem byen.
Og de er ikke modigere end du. Men de har noget, du ikke har.
En medalje.
Så for udvisning af kampånd, usædvanligt mod -
- og opsigtsvækkende tapperhed over for fæle hekse -
- tildeler jeg dig Tripelkorset.
Du er nu medlem af De Tapres Legion.
Nøj, folkens, jeg er målløs.
Og du, min galvaniserede ven, vil have et hjerte.
Du aner ikke, hvor heldig du er at være foruden.
Hjerter bliver først brugbare, hvis de ikke kan knuses.
Jeg ønsker mig stadig et.
I mit hjemland findes mænd, der kun udøver gode gerninger.
De kaldes fil... fil... gode gerningsudøvere.
Deres hjerte er ikke større end dit, men de har noget, du ikke har.
En hædersbevisning. Derfor er det mig en glæde -
- at overrække dig dette bevis på vor agtelse og hengivenhed.
Og husk, min følelsesfulde ven -
- at et hjerte ikke bedømmes på, hvor højt du elsker -
- men på, hvor højt du elskes af andre.
Det tikker! Hør engang! Se, det tikker!
Se, hvad der står her: Mod. Det er så sandt, så sandt.
- De er alle pragtfulde. - Hov! Hvad med Dorothy?
- Ja, hvad med Dorothy? - Nu er det Dorothy.
Der er vist ikke noget i den sorte sæk til mig.
I fremtvinger en ulyksalig beslutning. Jeg må selv bringe Dorothy hjem.
Vil du det? Kan du det?
- Men er du dygtig nok? - Barn, nu sårer du mig.
Jeg er selv fra Kansas, født og opvokset i det vilde vesten.
Ballonskipper med udmærkelse ved et omrejsende tivoli -
- til en skønne dag, midt under dristige, stratosfæriske manøvrer -
- et uheldigt fænomen indtraf. Ballonen kunne ikke vende tilbage.
Var du ikke bange?
Du taler med en mand, der har set død og alskens katastrofer i øjnene.
Jeg var som forstenet.
Men så slog vinden om, og ballonen dalede ned i denne ædle stad -
- hvor jeg blev udnævnt til Oz, den første troldmand de Luxe.
Jeg tog jobbet, men beholdt dog ballonen -
- hvis jeg skulle få lejlighed til at slippe væk.
Og i den ballon, min kære Dorothy -
- skal vi to vende tilbage til Kansas.
Det her bliver den flotteste opvisning nogensinde...
Men lad nu det ligge...
Jeg, jeres troldmand per ardua ad alta -
- skal nu ud på en farefyldt og teknisk uforklarlig rejse -
- ud i den ydre stratosfære!
For at konferere, konversere og hygge mig med mine kolleger.
Og jeg dekreterer, at indtil jeg, om muligt, vender tilbage -
- skal Fugleskræmsel, med sin yderst overlegne forstand -
- regere i mit sted -
- bistået af Bliktud med det storslåede hjerte -
- og af Løvemand med det store mod!
Lyd dem, som I ville lyde mig!
Toto! Kom tilbage!
Flyv ikke! Jeg kommer straks!
- Stands den hund! - Det her er højst ureglementeret!
Sabotage af min opstigning!
Kom tilbage! Flyv ikke uden mig! Vær sød og kom tilbage!
Det kan jeg ikke. Jeg ved ikke, hvordan man gør.
Farvel, folkens!
Nu kommer jeg aldrig hjem.
Så bliv her hos os, Dorothy. Vi elsker dig alle.
Vi ønsker ikke, du skal rejse.
Det er sødt af jer, men det her bliver aldrig som Kansas.
Tante Em er sikkert holdt op med at tænke på mig nu.
Fugleskræmsel, hvad skal jeg gøre?
Se! Der kommer en, som kan hjælpe dig.
- Vil du hjælpe mig? - Du har ikke brug for hjælp mere.
- Du har hele tiden kunnet tage hjem. - Har jeg det?
- Hvorfor sagde du ikke det før? - Hun måtte selv finde ud af det.
Hvad har du lært, Dorothy?
At det ikke var nok bare at længes efter onkel Henry og tante Em.
Og hvis jeg nogen sinde vil lede efter mit hjertes attrå igen -
- behøver jeg kun at lede i min egen baghave -
- for er den ikke der, har jeg aldrig for alvor mistet den.
- Er det rigtigt? - Så enkelt er det.
- Det burde jeg have udtænkt. - Jeg burde have følt det.
Hun skulle selv lære det. Nu bringer tøflerne dig hjem på to sekunder.
- Også Toto? - Ja.
- Nu? - Når du vil.
Du godeste! Det er for skønt til at være sandt.
Det bliver vældig svært at sige farvel.
Jeg elsker også alle jer.
Farvel, Bliktud. Nej, du må ikke græde.
Så ruster du så forfærdeligt.
Her er din oliekande.
Nu ved jeg, jeg har et hjerte, for det brister.
Farvel, Løvemand. Jeg ved, det ikke er pænt sagt -
- men jeg vil savne dine råb om hjælp, før du fandt dit mod.
Jeg havde aldrig fundet det uden dig.
Dig tror jeg, jeg vil savne mest af alt.
- Er du klar nu? - Ja.
Vink farvel, Toto.
Ja, jeg er klar nu.
Så luk øjnene og slå hælene sammen tre gange.
Og sig for dig selv: "Ude godt, hjemme bedst."
- Ude godt, hjemme bedst. - Ude godt, hjemme bedst.
Ude godt, hjemme bedst.
Ude godt, hjemme bedst...
Vågn op, skat!
Dorothy, lille Dorothy, det er tante Em.
Tante Em, det er dig!
Hej, er der nogen hjemme? Jeg kiggede bare lige forbi -
- fordi jeg hørte... Nå, nu har hun det bedre.
Ja, hun slog sig så slemt, at vi troede, hun skulle forlade os.
Men det gjorde jeg jo netop! Og jeg har søgt tilbage i dagevis!
Hvil dig nu. Du har bare haft mareridt.
Kan du huske din gamle ven Hunk?
Og mig, Hickory?
Mit ansigt glemmer man ikke, vel?
Det var ingen drøm, men et sted.
Men du og du og du...
...og De var der!
- Men det kan ikke passe, vel? - Vi drømmer så meget fjollet...
Nej, det her sted findes rigtigt.
Og noget var ikke så rart, men det meste var virkelig smukt!
Men jeg ville hele tiden hjem, og så sendte de mig hjem.
- Er der ingen, der tror mig? - Jo, selvfølgelig.
Men uanset hvad, Toto, nu er vi hjemme... hjemme!
Det her er mit værelse, og I er her alle.
Og jeg rejser aldrig nogen sinde væk igen, for jeg elsker jer alle.
Åh, tante Em, ude er godt, men hjemme er bedst.
Danish Subtitles Adapted by Tilrettelæggelse: GELULA & CO., INC.